קלאס אולדנבורג

"ליבת תפוח", מוצב ב[[גן האמנות ע"ש בילי רוז של מוזיאון ישראל.]]
קְלַאס אוֹלדֶנבּוּרג (בשוודית: Claes Oldenburg; 28 בינואר 1929 – 18 ביולי 2022) היה פסל שוודי אמריקאי שנודע בעיקר בזכות עבודתו על פסלים סביבתיים שהיוו גרסאות ענק של חפצים יום-יומיים. מוטיב מרכזי נוסף ביצירתו היה גרסאות רכות של חפצים קשיחים. זוכה פרס רולף שוק לאמנות חזותית 1995.

== ביוגרפיה ==
אולדנבורג בן לדיפלומט<ref></ref>, נולד ב-1929 בסטוקהולם שבשוודיה. בילדותו עבר יחד עם משפחתו לארצות הברית. בשנת 1936 למד באוניברסיטת ייל ובמכון לאמנות בשיקגו.

== יצירתו ==
אולדנברג החל להתפרסם בתחילת שנות ה-60, בלוס אנג'לס. הוא מזוהה עם זרם הפופ ארט.

אחת מיצירותיו הגדולות הראשונות הייתה "שפתון (מתרומם) על שרשראות זחל"ם", שנמצא כיום בחצר באוניברסיטת ייל.

ביצירתו קיבלה המציאות היבט תלת־ממדי סביבתי בוטה וברור. הוא טען שהוויית הכרך העירוני לא התבטאה בעולם הנוצץ והפרסומי, אלא בחומרים הלקוחים מ"תרבות הביבים" של שכונות העוני ואזוריה המזרחיים של מנהטן.

אולדנבורג ביקש לבטא את הוולגריות של אמריקה באמצעות "סביבות" ו"אירועים". הרחוב שימש בעבורו לא רק מקום שממנו נלקחו האובייקטים ליצירותיו אלא אף נושא יצירתו המוקדמות. הוא לא הסתפק באובייקט בודד המופקע מהקשרו הסביבתי, ויצר סביבה שיש בה חומרי פסולת ופריטים שאסף ועיצב למערך מאורגן, שעל פיו על הצופה לחדור פנימה כדי לחוות את המוצג, ולא רק להתבונן בו כמוצג בתערוכה.
רחוב, 1960, בגלריה ג'דסון. חלל הגלריה התמלא בחומרי פסולת שאסף בסביבת מגוריו. מחומרים אלו עיצב צורות תלת־ממדיות, המאורגנות באי סדר המזכירים קיר מלא כתובות גרפיטי. האובייקטים מוקמו - כאילו באקראי - בחלל הגלריה ובכך יצר "סביבה" בעלת אמירה אסתטית ייחודית, אך גם אמירה חברתית: העברת תרבות הרחוב הנמוכה לגלריה לאמנות מעניקה לה לגיטימציה. יש להכיר בעידן השפע הכלכלי לא רק במוצרי הצריכה שבמרכולים, בפרסומות וכו' אלא ב"חיים האמיתיים", שאינם מתועדים במדורי הרכילות.

בנוסף לעבודתו כפסל אולדנבורג השתתף לעיתים בפרויקטים אדריכליים. דוגמה בולטת לכך היא עיצובה של הכניסה לבניין הנהלת סוכנות הפרסום Chiat\Day בלוס אנג'לס, המעוצבת כמשקפת ענק שחורה, בצוות תכנון יחד עם האדריכל פרנק גרי.

=== מיצירותיו הידועות ===
* "אטב" שממוקם במרכז פילדלפיה
* "גשר הכף והדובדבן" בגן הפסלים של מינאפוליס
* "ליבת תפוח" מ-1992 מוצב בגן האמנות ע"ש בילי רוז שבמוזיאון ישראל בירושלים.
* Inverted Collar and Tie שמוצב מול הבניין וסטנדשטראסה 1.

== פרסים והוקרה ==
* 1989 פרס וולף לאמנות
* 1995 פרס רולף שוק לאמנות חזותית.

== חיים אישיים ==
אולדנבורג שיתף פעולה מאז 1976 ועד למותה ב-2009 עם פסלת הפופ ההולנדית אמריקאית קוסיה ואן ברוגן. השניים נשאו ב-1977. נפטר ב-18 ביולי 2022.

== גלריית תמונות של יצירות ==

<gallery mode="packed">
Gartenschlauch (Freiburg) 2962.jpg|ברז וצינור
Flying pins (5020723690).jpg|פינים עפים
MuensterGiantPoolBalls260.jpg|כדורי פול ענקיים
</gallery>

<gallery mode="packed">
Rotterdam kunstwerk screwarch.jpg|קשת הבורג
Claes Oldenburg's Bottle O' Notes.jpg|"בקבוק של תווים"
</gallery>

==קישורים חיצוניים==

* 
* עדי צור, [https://web.archive.org/web/20041205010242/http://www.e-mago.co.il/e-magazine/oldenburg.html יסודות קאמפיים בעבודותיו של קלאס אולדנבורג]
* 
* 
* 

== הערות שוליים ==

קטגוריה:פסלים אמריקאים
קטגוריה:פסלים שוודים
קטגוריה:אמני פופ ארט
קטגוריה:זוכי פרס וולף לאמנות
קטגוריה:זוכי פרס רולף שוק לאמנות חזותית
קטגוריה:אמריקאים שנולדו ב-1929
קטגוריה:אמריקאים שנפטרו ב-2022
קטגוריה:שוודים שנפטרו ב-2022
קטגוריה:זוכי המדליה הלאומית לאמנויות